Diari Oficial de la Generalitat Valenciana


Sumari del DOGV 8032, del 04-05-2017 (2017/3710)

Extracte de la Resolució de 18 d'octubre de 2016, del president de l'Institut Valencià de Competitivitat Empresarial (IVACE), per la qual es convoquen ajudes als plans d'internacionalització de les pimes de la Comunitat Valenciana, amb càrrec al pressupost de l'exercici 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8032

Data del DOGV
:   04-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3710


Data del document
:   18-04-2017

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 18 d'octubre de 2016, del president de l'Institut Valencià de Competitivitat Empresarial (IVACE), per la qual es convoquen ajudes als plans d'internacionalització de les pimes de la Comunitat Valenciana, amb càrrec al pressupost de l'exercici 2017. [2017/3710]  
BDNS (Identif.): 344757  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index i en la pàgina web de l'IVACE http://www.ivace.es.  
  
Primer. Beneficiaris  
Podran sol·licitar aquestes ajudes les pimes amb seu social a la Comunitat Valenciana que no incórreguen en cap de les prohibicions que s'estableixen en l'article 13.2. de la Llei 38/2003, de 17 de novembre, i que complisquen amb la resta de requisits establits en l'article 4 de l'Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball.  
   
Segon. Objecte  
L'IVACE subvencionarà els projectes d'internacionalització concretats en la memòria presentada per les pimes sol·licitants.  
Les actuacions susceptibles de suport seran totes aquelles en què incórreguen les empreses beneficiàries per a la contractació de serveis avançats necessaris per a l'execució dels seus plans d'internacionalització.  
   
Tercer. Bases reguladores  
Ordre 20/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'Institut Valencià de Competitivitat Empresarial (IVACE) per a impulsar la internacionalització empresarial (DOGV 7903, 25.10.2016).  
   
Quart. Quantia.  
El pressupost total de la convocatòria serà de 4.879.800 euros i comptarà amb finançament del Fons Europeu de Desenrotllament Regional (FEDER) en un percentatge del 50 % a través del Programa Operatiu FEDER de la Comunitat Valenciana vigent per al període 2014-2020.  
Les ajudes tenen la consideració de subvenció, i una intensitat de fins al 60 % del cost subvencionable del projecte.  
   
Quint. Termini de presentació de les sol·licituds  
El termini de presentació de sol·licituds s'iniciarà a partir de l'endemà de la publicació de l'extracte de la convocatòria en el Diari Oficial de la Generalitat Valenciana i finalitza el 16 de juny de 2017.  
   
Sext. Altres dades  
1. Sol·licituds: per via telemàtica d'acord al model normalitzat disponible en la pàgina web.  
2. Documentació: la prevista en l'article 6 de la convocatòria.  
3. Es presentarà un únic projecte per empresa. Els projectes objecte de subvenció, hauran d'executar-se entre l'1 de gener i el 31 de desembre de 2017.  
4. Seran susceptibles de suport únicament aquells projectes el cost subvencionable dels quals degudament justificat siga superior a 5.000 euros, sent el límit màxim de 100.000 euros.  
5. Perquè un projecte puga ser aprovat, haurà de tindre una puntuació mínima de 60 punts.  
6. Forma de justificació dels projectes: en els termes que preveu l'article 10 de la convocatòria, sent el termini màxim de justificació el 31 de gener de 2018.  
  
València, 18 d'abril de 2017.- El president de l'IVACE: Rafael Climent González.